O primer rechistro decumental d'o vulcán estió en 1939, encara que ya heba tenito erupcions muitas vegatas antis d'ista calendata. O 23-24 de chulio de 1939 una erupción crebó a superficie d'a mar, chitando una nube de vapor y repuis vulcanicos a una altaria de 275 m. sobre a superficie y chenerando una serie de tsunamis d'alto u baixo dos metros d'altaria que arriboron a las costas d'o norte de Grenada y o sud de Sant Vicent y as Granadinas. En 2003, a tuca d'o vulcán plegó a una altaria de 180 m. baixo a superficie d'a mar y se creye que ha remanito constant dende os anyos 1960.